
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση του Κεντρικού Υπηρεσιακού Συμβουλίου της 

ΕΡΤ-Α.Ε. 1 

Καθορισμός νέων προθεσμιών για την εκκαθάριση των εκλο¬ 
γικών καταλόγων από αποβιώσαντες εκλογείς παρελθό¬ 
ντων ετών, στο Δήμο Πειραιώς, βάσει του άρθρου 16 παρ.· 


2ίτου Π.Δ. 152/1985 και της 36514/3.6.1987 απόφα¬ 
σης του Υπουργού Εσωτερικών. 2 

Όροι και διατυπώσεις παραλαβής μερών, εξαρτημάτων και 
λοιπών υλικών κατασκευής, διασκευής ή συναρμολόγησης 

γεωργικών μηχανημάτων και συσκευών.. . 3 

Τροποποίηση των αριθ. 608/14.1.86, 18827/7.5.86 απο¬ 
φάσεων που επιβάλλεται ανταποδοτικό τέλος στο πολλα¬ 
πλασιαστικό υλικό. 4 

Χορήγηση επιδόματος Πάσχα 1988 στους βοηθηματούχους 
των Κ.Α.Φ. 5 


Επιδότηση μαθητών του ΚΕΤΕΚ Καλαμάτας, ειδικότητας 
Ηλεκτροτεχνίτη Αυτοκινήτων, πςυ απασχολούνται για 
πρακτική άσκηση στον Ιδιωτικό Τομέα και Ο.Τ.Α. ... 6 
Τροποποίηση της Δ1γ/26453/8.7.1986 (ΦΕΚ 609/ 
23.9.1986 τ.Β') αποφάσεως του Υπουργείου Υγείας, 

Πρόνοιας και Κοινωνικών Ασφαλίσεων. 7 

Αύξηση κατά 5% των εφάπαξ παροχών του Ταμείου Πρό¬ 
νοιας Αξιωματικών Εμπορικού Ναυτικού (ΤΠΑΕΝ). . . 8 
Τροποποίηση και προσαρμογή του Οργανισμού Εσωτερικής 
Υπηρεσίας του Δήμου Καλαμαριάς Νομού Θεσσαλονίκης 

στις διατάξεις του Ν. 1586/1986. 9 

Μεταβίβαση της αρμοδιότητας της ασφαλιστικής παρακολού¬ 
θησης της Κοινότητας Παναγιάς Ν. Γρεβενών από το το¬ 
πικό Υπ/μα ΙΚΑ Γρεβενών στο Παρ/μα ΙΚΑ Δεσκάτης. . 10 
Ανακατάταξη σε ασφαλιστική κλάση μελών του Σωματείου 


Εφημεριδοπωλών Χανιών.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 8369/Ζ2/577 (1) 


Συγκρότηση του Κεντρικού Υπηρεσιακού Συμβουλίου 
της ΕΡΤ-Α.Ε. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 19 παρ. 5 του Ν. 1730/87 «Ελ¬ 
ληνική Ραδιοφωνία - Τηλεόραση Α.Ε. (ΕΡΤ-Α.Ε.)». 


2. Τις διατάξεις του Π.Δ. 381/77 «Περί Οργανισμού της 
παρά τω Υπουργείω Προεδρίας Κυβερνήσεως Γενικής Γραμμα- 
τείας Τύπου και Πληροφοριών», όπως τροποποιήθηκε μεταγενέ¬ 
στερα.. 

3. Τις διατάξεις του ισχύοντος Γ.Κ.Π. και του Υπηρεσιακού 

Οργανισμού της τέως ΕΡΤ-1, όπως έχουν τροποποιηθεί μέχρι 
σήμερα. '■ 

4. Τις διατάξεις του Π.Δ. 300/74 «περί κυρώσεως του Οργα¬ 
νισμού της Υπηρεσίας Ενημερώσεως Ενόπλων Δυνάμεων». 

5. Το 4756/9.3.88 έγγραφο της ΕΡΤ-Α.Ε. 

6. Τη 1840/Ζ2/100/24.2.88 απόφαση του Υπουργού Προ¬ 
εδρίας της Κυβέρνησης (ΦΕΚ 127/τ.Β'/3.3.88). 

7. Το από 7.3.88 έγγραφο της ΠΟΣΠΕΡΤ. 

8. Την απόφαση Γ.Υ. 4782/23.9.87 «ανάθεση αρμοδιοτή¬ 
των του Υπουργού Προεδρίας της Κυβέρνησης στον Υφυπουργό 
Προεδρίας της Κυβέρνησης Αθανάσιο Δημητρακόπουλο», απο¬ 
φασίζουμε: . 

Συγκροτούμε το Κεντρικό Υπηρεσιακό Συμβούλιο (Κ.Υ.Σ.) 
της ΕΡΤ-Α.Ε. ως εξής: 

α) Σπύρο Π. Κακαβούλη, ως Πρόεδρο. 

β) Νικόλαο Σηφουνάκη, ως τακτικό μέλος, με αναπληρωτή τη 
Βασιλική Κανελλοπούλου. 

γ) Στρατή Καρρά, ως τακτικό μέλος, με· αναπληρωτή τον 
Αναστάσιο Σαλεσιώτη. 

δ) Σήφη Κακαβούλη, ως τακτικό μέλος, με αναπληρωτή τον 
Κων/νο Γίαννιά. 

ε4 Υπακοή Κορτσέλη, ως τακτικό μέλος, με αναπληρωτή τον 
Γεώργιο Κουλαμά. 

Γραμματέας του Κεντρικού Υπηρεσιακού Συμβουλίου, ορίζεται 
ο τακτικός υπάλληλος της ΕΡΤ-Α.Ε. Κωνσταντίνος Ρήγας. 

Η θητεία των μελών του Κ.Υ.Σ. διαρκεί έως ότου εκδοθεί ο 
νέος Γενικός Κανονισμός Προσωπικού της ΕΡΤ-Α.Ε. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Αθήνα, 24 Μαρτίου 1988 

0 ΥΦΥΠΟΥΡΓΟΣ 

ΑΘΑΝΑΣΙΟΣ ΔΗΜΗΤΡΑΚΟΠΟΥΛΟΣ 

Αριθ. 12798 (2) 

Καθορισμός νέων προθεσμιών για την εκκαθάριση των εκλογι¬ 
κών καταλόγων από αποβιώσαντες εκλογείς παρελθόντων 
ετών, στο Δήμο Πειραιώς, βάσει του άρθρου 16 παρ. 2 του 
Π.Δ. 152/1985 και της 36514/3.6.1987 απόφασης του 
Υπουργού Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του δευτέρου εδαφίου της παραγράφου 2 του 
άρθρου 16 του Π. Δ/τος 152/1985 «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή βουλευ¬ 
τών». 

2. Την απόφασή μας 36514/3.6.1987 (Φ.Ε.Κ. 278/ 
5.6.1987 τ.Β') με την οποία τέθηκαν σε εφαρμογή οι διατάξεις 
της παραγράφου 2 του άρθρου 16 της νομοθεσίας για την εκλογή 
βουλευτών (Π.Δ. 152/1985) και καθορίστηκαν οι αναγκαίες 
για τη διαγραφή από τους εκλογικούς καταλόγους εκλογέων που 
έχουν πεθάνει, διαδικασίες λεπτομέρειες και προθεσμίες, όπως 
αυτή τροποποιήθηκε με την 78026/8.10.1987 (ΦΕΚ 707/ 
9.12.87 τ.Β') όμοια απόφασή μας, κατά το μέρος που αφορά τις 
προθεσμίες για ορισμένους δέκα (10) συνολικά μεγάλους δήμους 
των Νομών Αττικής και Θεσσαλονίκης, μεταξύ των οποίων και ο 
Δήμος Πειραιώς. 

3. Το 5521/25.2.1988 τηλετυπικό έγγραφο της Νομαρχίας 
Πειραιώς, στο οποίο αναφέρεται ότι καθίσταται ανέφικτη η περαί- 
ωση του έργου της εκκαθάρισης των εκλογικών καταλόγων από 
αποβιώσαντες εκλογείς παρελθόντων ετών ειδικά για τον Δήμο 
Πειραιώς μέσα στις προθεσμίες που καθορίστηκαν με την 
78026/8.12.1987 απόφασή μας και ζητείται για το Δήμο αυτό 
να καθοριστούν νέες προθεσμίες όμοιες με εκείνες που καθορίστη¬ 
καν με την παραπάνω 78026/8.12.1987 απόφασή μας για το 
Δήμο Αθηναίων, αποφασίζουμε: 

Τροποποιούμε την 36514/3.6.1987 απόφασή μας με την 
οποία τέθηκαν σε εφαρμογή οι διατάξεις της παρ. 2 του άρθρου 
16 του Π. Δ/τος 152/1985 «Κωδικοποίηση σ’ ενιαίο κείμενο 
των διατάξεων της νομοθεσίας για την εκλογή βουλευτών» και 
καθορίστηκαν οι αναγκαίες για τη διαγραφή από τους εκλογικούς 
καταλόγους εκλογέων που έχουν πεθάνει, διαδικασίες και λεπτο¬ 
μέρειες, κατά το μέρος Γ' αυτής, που αφορά τις προθεσμίες, όπως 
κατά το μέρος αυτό τροποποιήθηκε με την 78026/8.12.1987 
όμοια απόφασή μας και καθορίζουμε ειδικά για το Δήμο Πει¬ 
ραιώς, για την περαίωση του έργου της εκκαθάρισης των εκλογι¬ 
κών καταλόγων αυτού από αποβιώσαντες εκλογείς παρελθόντων 
ετών, τις ίδιες προθεσμίες που καθορίστηκαν για το Δήμο Αθη¬ 
ναίων με την 78026/8.12.1987 απόφασή μας, οι οποίες έχουν 
ως εξής: 

1. Μέχρι τις 30 Απριλίου 1988, την προθεσμία ολοκλήρωσης 
του έργου που θα εκτελεστεί από το Δήμο Πειραιώς, σύμφωνα με 
τις παραγράφους 1-3 του Β' μέρους της απόφασής μας αριθμ. 
36514/3.6.1987. 

2. Προθεσμίες άρθρου 16 Π. Δ/τος 152/1985. 

α) Από την 1 η μέχρι τις 15 Μαΐου 1988, την προθεσμία του 
εδαφίου στ' της παραγράφου 1, για τη σύνταξη από το νομαρ¬ 
χιακό γραφείο εκλογικών καταλόγων των κατά την παρ. 4 του Β' 
μέρους της 36514/3.6.1987 απόφασής μας καταστάσεων δια- 
γραπτέων από τους εκλογικούς καταλόγους λόγω θανάτου, 
εκλογέων. 

β) Από τις 16 μέχρι τις 25 Μαΐου 1988 την προθεσμία του 
εδαφίου στ' της παραγράφου 1, για την έκθεση στο νομαρχιακό 
κατάστημα αντιγράφων των παραπάνω καταστάσεων. 

γ) Από τις 26 μέχρι τις 31 Μαΐου 1988 την προθεσμία του 
ίδιου εδαφίου ζ της ίδιας παραγράφου 1, για την αποστολή από 
το νομαρχιακό γραφείο εκλογικών καταλόγων στο αρμόδιο Πρω¬ 
τοδικείο των παραπάνω καταστάσεων και των κατά το πρώτο 
- εδάφιο της παρ. 3 του Β' μέρους της 36514/3.6.1987 απόφα¬ 
σής μας αντιγράφων των ληξιαρχικών πράξεων θανάτου ή των 
πιστοποιητικών θανάτου κ.λ.π. 


3. Υπόλοιπες προθεσμίες Π. Δ/τος 152/1985. 
α) Από τις 16 μέχρι τις 25 Μαΐου 1988, την προθεσμία της 
παραγράφου 1 του άρθρου 17, για την υποβολή ενστάσεων. 

β) Μέχρι τις 30 Ιουνίου 1988 την προθεσμία της παραγράφου 
2 του άρθρου 18, για την έκδοση των αποφάσεων του πρωτοδι¬ 
κείου. 

γ) Μέχρι τις 5 Ιουλίου 1988, την προθεσμία της παραγράφου 
2 του άρθρου 19, για την υποβολή στο Υπουργείο Εσωτερικών 
(Δ/νση Εκλογών) από το νομαρχιακό γραφείο εκλογικών κατα¬ 
λόγων των επικυρωμένων καταστάσεων και των σχετικών απο¬ 
φάσεων του Πρωτοδικείου. 

Κατά τα λοιπά ισχύουν και θα εφαρμοστούν τα καθοριζόμενα 
στην απόφασή μας 36514/3.6.1987. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 23 Μαρτίου 1988 

Ο ΥΠΟΥΡΓΟΣ 

Α.ΤΣΟΧΑΤΖΟΠΟΥΛΟΣ 

Αριθ. Π. 2108/857 (3) 

Όροι και διατυπώσεις παραλαβής μερών, εξαρτημάτων και λοι¬ 
πών υλικών κατασκευής, διασκευής ή συναρμολόγησης γεωρ¬ 
γικών μηχανημάτων και συσκευών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86 (ΦΕΚ 125Α’), 
όπως ισχύουν: 

α) Της παραγράφου 98 του Παραρτήματος 11/Α, με την 
οποία τα μέρη, εξαρτήματα και λοιπά υλικά, τα οποία προορίζο¬ 
νται να χρησιμοποιηθούν για την κατασκευή, διασκευή ή συναρ¬ 
μολόγηση ορισμένων γεωργικών μηχανημάτων και συσκευών 
υποβάλλονται, με την τήρηση όρων και προϋποθέσεων, σε χα¬ 
μηλό συντελεστή ΦΠΑ (6%) και 

β) Της παραγράφου 3 του άρθρου 58, 

2. Την ανάγκη καθιέρωσης όρων, προϋποθέσεων και διαδικα¬ 
σίας ελέγχου για τη διαπίστωση της νόμιμης χρησιμοποίησης 
των εν λόγω μερών, εξαρτημάτων και λοιπών υλικών, αποφασί¬ 
ζουμε: 

Άρθρο 1. 

Για την παράδοση σε βιομηχανίες ή βιοτεχνίες, καθώς και για 
την εισαγωγή από τις επιχειρήσεις αυτές με χαμηλό συντελεστή 
ΦΠΑ (6%) μερών, εξαρτημάτων και λοιπών υλικών, τα οποία 
δεν περιλαμβάνονται στο Παράρτημα 11/Α του ν. 1642/86 
(δηλ. που δεν υπάγονται αντικειμενικά στο χαμηλό συντελεστή 
ΦΠΑ (6%)), και τα οποία προορίζονται να χρησιμοποιηθούν από 
αυτές στην κατασκευή, διασκευή ή συναρμολόγηση των γεωργι¬ 
κών μηχανημάτων και συσκευών που ορίζονται στις παραγρά¬ 
φους 83ιη, 84, 85, 85α, 86 και 88 του Παραρτήματος 11/Α 
του ίδιου νόμου, απαιτείται η έκδοση ειδικής έγκρισης από τον 
αρμόδιο για την επιβολή του Φ.Π.Α. οικονομικό έφορο της βιο¬ 
μηχανίας ή βιοτεχνίας. 

Άρθρο > 2. 

Υπαγωγή στο καθεστώς. 

1. Η βιομηχανία ή βιοτεχνία που επιθυμεί να υπαχθεί στο ευ¬ 
νοϊκό καθεστώς που προβλέπεται από την παράγραφο 98 του 
Παραρτήματος 11/Α του ν. 1642/86, υποβάλει στον αρμόδιο 
Οικον. Έφορο: 

α) Σχετική αίτηση στην οποία θα αναφέρονται τα πλήρη στοι¬ 
χεία αυτής (επωνυμία ή ονοματεπώνυμο, διεύθυνση, αντικείμενο 
εργασιών, Α.Φ.Μ. κτλ.), καθώς και η πλήρης διεύθυνση των χώ¬ 
ρων κατασκευής, διασκευής, συναρμολόγησης και αποθήκευσης 
των παραλαμβανομένων ειδών. 

β) Βεβαίωση του Υπουργείου Βιομηχανίας, Ενέργειας και Τε- 

χνολογίας, από την οποία να προκύπτει ότι η επιχείρηση είναι 
αναγνωρισμένη βιομηχανία ή βιοτεχνία κατασκευής, διασκευής 
ή συναρμολόγησης των εν λόγω μηχανημάτων και συσκευών. 

γ) Υπεύθυνη δήλωση του Ν. 1599/86 με την οποία δηλώνει 
ότι η επιχείρηση ασχολείται αποκλειστικά με την κατασκευή, δια¬ 
σκευή ή συναρμολόγηση γεωργικών μηχανημάτων που εμπί¬ 
πτουν στην ευνοϊκή ρύθμιση της παραγρ. 98 του Παραρτήματος 
11/Α του Ν. 1642/86. Σε αρνητική περίπτωση θα δηλώνεται 
αναλυτικά το αντικείμενο της παράλληλης δραστηριότητας για 
την οποία δεν ισχύει το ευνοϊκό καθεστώς (κατασκευή, διασκευή 
ή συναρμολόγηση άλλων γεωργικών μηχανημάτων, επισκευή 
γεωργικών μηχανημάτων γενικά, πώληση ανταλλακτικών γε¬ 
ωργικών ή άλλων μηχανημάτων κτλ.). 

δ) Σχετική δήλωση σε κάθε περίπτωση μεταβολής των παρα¬ 
πάνω προϋποθέσεων μέσα σε (10) μέρες από τη μεταβολή. 

2. Ο αρμόδιος Οικον. Έφορος, μετά την υποβολή σ’ αυτόν των 
δικαιολογητικών που προβλέπονται από την προηγούμενη παρά¬ 
γραφο, αφού διαπιστώσει ότι συντρέχουν οι προϋποθέσεις της πα¬ 
ρούσας απόφασης εκδίδει απόφαση - έγκριση υπαγωγής στο ευ¬ 
νοϊκό καθεστώς παραλαβής, από το εξωτερικό ή το εσωτερικό, 
μερών, εξαρτημάτων και λοιπών υλικών με χαμηλό συντελεστή 
ΦΠΑ (6%). 

3. Σε περίπτωση που ο Οικον. Έφορος διαπιστώσει ότι η δι¬ 
καιούχος βιομηχανία ή βιοτεχνία δεν πληρεί πλέον κάποιον από 
τους όρους παρούσας απόφασης ή δεν παρέχει πλέον τις εγγυή¬ 
σεις που κρίνονται αναγκαίες, ανακαλεί τη χορηγηθείσα έγκριση, 
εφαρμοζομένων των διατάξεων του άρθρου 6 της παρούσας. 

? Άρθρο 3. 

Παραλαβή μερών, εξαρτημάτων κτλ. 

1. Η βιομηχανία ή βιοτεχνία που έχει υπαχθεί στο καθεστώς 
του προηγουμένου άρθρου υποχρεούται πριν από κάθε εισαγωγή 
ή αγορά από το εσωτερικό (σαν αγορά νοείται και ή κατασκευή 
φασόν από τρίτους για λογαριασμό της) να υποβάλει στον αρμό¬ 
διο Οικον. Έφορο: 

α) Αίτηση - αναλυτική κατάσταση εις διπλούν κατά προμη¬ 
θευτή ή αρμόδιο τελωνείο εισαγωγής κατά περίπτωση, των προς 
αγορά ή εισαγωγή μερών, εξαρτημάτων και λοιπών υλικών, από 
την οποία θα προκύπτει το είδος και η ποσότητα αυτών, και 

β) Υπεύθυνη δήλωση του Ν. 1599/86 με την οποία θα δηλώ¬ 
νεται ότι τα παραλαμβανόμενα μέρη εξαρτήματα και λοιπά υλικά 
θα χρησιμοποιηθούν από την ίδια τη βιομηχανία ή βιοτεχνία για 
την κατασκευή, διασκευή ή συναρμολόγηση γεωργικών μηχανη¬ 
μάτων ή συσκευών που εμπίπτουν στην ευνοϊκή ρύθμιση της πα- 
ραγ. 98 του Παραρτήματος 11/Α του Ν. 1642/86. 

2. Ο αρμόδιος Οικον. Έφορος με βάση την απόφαση που έχει 
εκδόσει σύμφωνα με το προηγούμενο άρθρο της παρούσας, θεω¬ 
ρεί και στα δύο αντίτυπα την πιο πάνω αναλυτική κατάσταση των 
προς αγορά ή εισαγωγή μερών, εξαρτημάτων και λοιπών υλι¬ 
κών, ενεργεί σ’ αυτή σχετική εγκριτική πράξη για την αγορά ή 
εισαγωγή με χαμηλό συντελεστή ΦΠΑ (6%) των αγαθών που 
αναγράφονται σ’ αυτή και παραδίδει το ένα αντίτυπο στην αι¬ 
τούσα επιχείρηση, προκειμένου αυτή να την προσκομίσει στον 
προμηθευτή της ή στο αρμόδιο τελωνείο εισαγωγής, κατά περί¬ 
πτωση. 

3. Με βάση την έγκριση αυτή ο προμηθευτής μερών, εξαρτη¬ 
μάτων και λοιπών υλικών ή το αρμόδιο τελωνείο, χρεώνει στο 
αντίστοιχο παραστατικό (τιμολόγιο ή παραστατικό εισαγωγής) 
και εισπράττει χαμηλό συντελεστή ΦΠΑ (6%), αναγράφει σ’ 
αυτό την ένδειξη «ΜΟΝΟ ΓΙΑ ΤΗΝ ΚΑΤΑΣΚΕΥΗ, ΔΙΑ¬ 
ΣΚΕΥΗ Η ΣΥΝΑΡΜΟΛΟΓΗΣΗ ΓΕΩΡΓΙΚΩΝ ΜΗΧΑΝΗ¬ 
ΜΑΤΩΝ ΚΑΙ ΣΥΣΚΕΥΩΝ - ΑΡΙΘΜ. ΕΓΚΡΙΣΗΣ ... ΩΣ 
Α.Υ.Ο. Π. 2108/857/17.3.88» και επισυνάπτει στο στέλεχος 
αυτού το θεωρημένο αντίτυπο της παραπάνω .αναλυτικής κατά¬ 
στασης ως δικαιολογητικό. 


Άρθρο 4. 

Άλλες υποχρεώσεις των βιομηχανιών ή βιοτεχνιών. 

Οι βιομηχανίες ή βιοτεχνίες που παραλαμβάνουν μέρη, εξαρ¬ 
τήματα και λοιπά υλικά, με τους όρους και τις προϋποθέσεις της 
παρούσας απόφασης, ανεξάρτητα από την κατηγορία βιβλίων 
του ΚΦΣ που τηρούν, ή αν απαλλάσσονται από την υποχρέωση 
αυτή σύμφωνα με τις διατάξεις της παραγράφου 6 του άρθρου 1 
του Κ.Φ.Σ., όπως αυτές ισχύουν, υποχρεούνται να καταχωρούν 
αυτά σε ειδικό βιβλίο θεωρημένο, πριν από κάθε χρησιμοποίησή 
του, από τον αρμόδιο Οικον. Έφορο και να τα αποθηκεύουν σε 
ιδιαίτερους χώρους. 

Στο βιβλίο αυτό θα καταχωρούνται κατά τρόπο που να επιτρέ¬ 
πει τη διαρκή παρακολούθησή τους τόσο τα εισαγόμενα από το 
εξωτερικό, όσο και τα παραλαμβανόμενα από την εγχώρια αγορά 
είδη. 

Η ενημέρωση του ανωτέρω ειδικού βιβλίου γίνεται με την εί¬ 
σοδο των ειδών στους αποθηκευτικούς χώρους των βιομηχανιών 
ή βιοτεχνιών, αναγράφοντας σ’ αυτό τα κρίσιμα στοιχεία του τι¬ 
μολογίου (ονοματεπώνυμο ή επωνυμία του προμηθευτή, είδος, 
ποσότητα, αξία, αριθμός και ημερομηνία έκδοσης του τιμολο¬ 
γίου), ή του παραστατικού εισαγωγής κατά περίπτωση (είδος, 
ποσότητα, αξία, αριθμός και ημερομηνία έκδοσης του παραστατι¬ 
κού, αρμόδιο τελωνείο κτλ.) και κατά την έξοδό τους με τη χρησι¬ 
μοποίησή τους κατά προορισμό. 

Για τον τόπο και το χρόνο φύλαξης του βιβλίου αυτού ισχύουν 
οι σχετικές διατάξεις του ΚΦΣ (Π.Δ. 99/77). 

Άρθρο 5. 

Έλεγχος νόμιμης χρησιμοποίησης - Παραβάσεις - Κυρώσεις. 

1. 0 αρμόδιος Οικον. Έφορος υποχρεούται να ενεργεί ειδικούς 
ελέγχους (τουλάχιστον μια φορά το έτος) για τη διαπίστωση της 
νόμιμης χρησιμοποίησης των ειδών που με βάση την παρούσα 
απόφαση, παραλαμβάνονται με χαμηλό συντελεστή ΦΠΑ (6%). 

2. Σε περίπτωση που κατά τον έλεγχο διαπιστωθεί η μη νό¬ 
μιμη χρησιμοποίηση των μερών, εξαρτημάτων και λοιπών υλι¬ 
κών που παραλήφθηκαν με χαμηλό συντελεστή ΦΠΑ (6%), η 
διαπιστωθούν άλλες παραβάσεις, εφαρμόζονται, κατά περίπτωση 
οι διατάξεις των άρθρων 40 και επόμενα του Ν. 1642/86. 

Άρθρο 6. 

Λήξη του καθεστώτος και άλλες ρυθμίσεις. 

1. Το καθεστώς της παραλαβής (από το εσωτερικό ή από το 
εξωτερικό) με χαμηλό συντελεστή ΦΠΑ (6%) λήγει και οι υπο¬ 
χρεώσεις των βιομηχανιών ή βιοτεχνιών παύουν, όταν τα παρα- 
ληφθέντα με το ευνοϊκό αυτό καθεστώς είδη μέσα σε μια τριετία 
από της παραλαβής τους: 

α) χρησιμοποιήθηκαν για το σκοπό για τον οποίο παραλήφθη¬ 
καν και 

β) υπαχθούν στον ίδιο συντελεστή ΦΠΑ με τα παραγόμενα από 
αυτά μηχανήματα και συσκευές. 

Σε περίπτωση που όλα ή μέρος των παραληφθέντων με το ευ¬ 
νοϊκό αυτό καθεστώς είδη παραμείνουν, χωρίς να χρησιμοποιη¬ 
θούν ή να διατεθούν σύμφωνα με την επόμενη παράγραφο 2, στις 
βιομηχανίες ή βιοτεχνίες πέραν των τριών (3) ετών, αυτές υπο- 
χρεούνται στον επόμενο από τη συμπλήρωση της τριετίας μήνα 
να υποβάλουν στον αρμόδιο για την επιβολή του ΦΠΑ οικον, 
έφορο προσωρινή δήλωση ΦΠΑ και να καταβάλουν τον φόρο που 
αναλογεί σ’ αυτά με συντέλεσή τη διαφορά μεταξύ του κανονικού 
συντελεστή του κάθε είδους και του χαμηλού συντελεστή και φο¬ 
ρολογητέα αξία την τιμή των ειδών αυτών κατά το χρόνο φορολο¬ 
γίας τους, εφόσον αυτή είναι μεγαλύτερη από την τιμή αγοράς 
τους, αλλιώς λαμβάνεται σαν βάση η τιμή αγοράς τους. 

2. Τα παραλαμβανόμενα με το ευνοϊκό καθεστώς μέρη, εξαρ¬ 
τήματα και λοιπά υλικά απαγορεύεται να διατεθούν για άλλες 
χρήσεις ή να μεταβιβαστούν σε άλλα πρόσωπα. 

Κατ’ εξαίρεση και ύστερα από ειδική έγκριση του αρμόδιου Οι- 

χον. Εφόρου της μεταβιβάζουσας βιομηχανίας ή βιοτεχνίας, επι¬ 
τρέπεται η μεταβίβαστη των εν λόγω ειδών στις εξής περιπτώ¬ 
σεις: 

α) όταν η αγοράστρια επιχείρηση έχει υπαχθεί στσ ευνοϊκό κα¬ 
θεστώς της παρούσας απόφασης, και 

β) όταν τα είδη αυτά μετά την παρέλευση διετίας από την πα¬ 
ραλαβής τους δεν μπορούν, λόγω αντικειμενικής αδυναμίας, να 
χρησιμοποιηθούν για το σκοπό για τον οποίο παραλήφθηκαν 
(π.χ. κατάργηση μοντέλου, παύση των εργασιών της επιχείρησης 
κτλ.). 

3. Η κατά τις παραγράφους 2α και 2β του παρόντος άρθρου, 
ύστερα από έγκριση του αρμόδιου Οικον. Εφόρου, διάθεση με¬ 
ρών, εξαρτημάτων και λοιπών υλικών δεν δημιουργεί πρόσθετη 
επιβάρυνση στους ενδιαφερομένους, αλλά θα επιβάλλεται ο ανα¬ 
λογών στα είδη κατά το χρόνο της μεταβίβασής τους ΦΠΑ με 
βάση την τιμή πώλησης και τον κατά το χρόνο μεταβίβασης προ- 
βλεπόμενο συντελεστή ΦΠΑ (χαμηλός στην περίπτωση της πα¬ 
ραγράφου 2α και κανονικός στην περίπτωση της παραγράφου 

2β)· 

Άρθρο 7. 

Η απόφαση αυτή, που ισχύει από 1.1.1988, να δημοσιευτεί 
στην Εφημερίδα της Κυβερνήσεως. 

Αθήνα, 17 Μαρτίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 10466 (4) 

Τροποποίηση των αριθ. 608/14.1.86, 18827/7.5.86 αποφά¬ 
σεων που επιβάλλεται ανταποδοτικό τέλος στο πολλαπλασια¬ 
στικό υλικό. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 24 του Ν. 1564/85 «Οργάνωση παραγωγής 
και εμπορίας του πολλαπλασιαστικού υλικού φυτικών ειδών». 

β) Του άρθρου 16 του ανωτέρω Νόμου 1564/85 που τέθηκε 
σε ισχύ με το Π.Δ. 582/85 (ΦΕΚ 203 τ.Α'/5.12.85). 

γ) Του Νόμου 1558/85 «Κυβέρνηση και Κυβερνητικά Όρ¬ 
γανα». 

2. Την αριθ. 240516/7.3.88 κοινή απόφαση των Υπουργών 
Εθνικής Οικονομίας και Γεωργίας, με την οποία καταργείται η 
απαίτηση προσκόμισης κατά τον εκτελωνισμό του πολλαπλασια¬ 
στικού υλικού, της απόδειξης καταβολής του ανταποδοτικού τέ¬ 
λους, αποφασίζουμε: 

1. Τροποποιούμε την παράγραφο 1 των αριθ. 608/14.1.86 
(ΦΕΚ 49 τ.Β’/19.2.1986), 18827/7.5.86 (ΦΕΚ 318 τ.Β'/ 
9.5.1986) αποφάσεων ως κατωτέρω: 

α) Επιβάλλεται ανταποδοτικό τέλος, για το πολλαπλασιαστικό 
υλικό που εισάγεται από το εξωτερικό ή παράγεται στο εσωτερικό 
της χώρας για την κάλυψη των δαπανών ελέγχου που οι αρμό¬ 
διες Υπηρεσίες, πρέπει να διενεργούν κατά τη διάρκεια εμπορίας 
αυτού. 

β) Το τέλος αυτό καθορίζεται για το πολλαπλασιαστικό υλικό 
των ομάδων που αναφέρονται στα εδάφια α', β' και ε’ της παρα¬ 
γράφου 1 του άρθρου 3 του Ν. 1564/85 σε ποσοστό 3% επί της 
αξίας αυτού και για το υλικό των ομάδων που αναφέρονται στα 
εδάφια γ' και δ’ της ίδιας παραγράφου 1 του άρθρου 3 του ανω¬ 
τέρω Νόμου 1564/85, σε ποσοστό 2%. 

γ) Η αξία του ανωτέρω πολλαπλασιαστικού υλικού προσδιορί¬ 
ζεται βάσει της τιμής αναφοράς, που καθορίζεται κάθε χρόνο, 
από τον Υπουργό Γεωργίας, κατά είδος, ποικιλία ή υβρίδιο. 

δ) Το ύψος του τέλους αυτού καθορίστηκε, βάσει της διάρκειας 
της παρεχομένης υπηρεσίας, του αριθμού των υπαλλήλων που 
απαιτούνται για τον έλεγχο, την ευπάθεια του υλικού και γενικά 


όλων των στοιχείων που υπεισέρχονται κατά τη διακίνηση και 
εμπορία του πολλαπλασιαστικού υλικού. 

ε) Τα ποσά από το τέλος αυτό, θα κατατίθενται στον ειδικό λο¬ 
γαριασμό του Κ.Τ.Γ.Κ. και Δασών (Λογαριασμός Σποροπαρα¬ 
γωγής και Φυτωρίων) Νο 26698/1, που τηρείται στην Τράπεζα 
της Ελλάδος του μεν ντόπιας παραγωγής κατά την πιστοποίηση 
για την εμπορία αυτού, του δε εισαγόμενου εντός μηνός από την 
εισαγωγή του πολλαπλασιαστικού υλικού. 

στ) Υπόχρεοι για την απόδοση του τέλους αυτού στο ΚΤΓΚ 
και Δασών είναι κάθε φυσικό ή νομικό πρόσωπο το οποίο παράγει 
ή εισάγει από το εξωτερικό πολλαπλασιαστικό υλικό. 

2. Η Απόφαση αυτή να δημοσιευθεί στην Εφημερίδα της Κυ¬ 
βερνήσεως. 

3. Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 18 Μαρτίου 1988 

Ο ΥΠΟΥΡΓΟΣ 

Γ. ΠΟΤΤΑΚΗΣ 
-♦- 

Αριθ. 12666 (5) 

Χορήγηση επιδόματος Πάσχα 1988 στους βοηθηματούχους 
των Κ.Α.Φ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ. 4577/66 
«περί τροποποιήσεως και συμπληρώσεως της νομοθεσίας περί 
κοινωνικής ασφαλίσεως και περί ετέρων τινων διατάξεων». 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Την 5245/25.10.50 απόφαση της Νομισματικής Επιτρο¬ 
πής, όπως έχει τροποποιηθεί. 

4. Την 96944/19.10.87 απόφαση του Υπουργού Εργασίας 
«Μεταβίβαση αρμοδιοτήτων του Υπουργού Εργασίας και εξουσία 
υπογραφής στους Γενικό Γραμματέα, ...» (ΦΕΚ 551 τ.Β'/ 
20.10.1987), όπως συμπληρώθηκε με την αρ. 98551/87 
όμοια (ΦΕΚ 749 τ.Β’/29.12.1987). 

5. Την οικονομική δυνατότητα των ΚΑΦ, αποφασίζουμε: 

α) Εγκρίνουμε τη χορήγηση επιδόματος εορτών Πάσχα 1988 

σε καθένα από τους βοηθηματούχους των Κεφαλαίων Αποζημί¬ 
ωσης Φορτ/τών (ΚΑΦ) λιμένων και ξηράς αρμοδιότητας Υπουρ¬ 
γείου Εργασίας, ίσο προς το μισό ενός μηνιαίου βοηθήματος με 
όλα τα επιδόματα που αναλογούν σε αυτό. 

β) Για την καταβολή του επιδόματος στους βοηθηματούχους 
υπαλλήλους των ΚΑΦ, τους συνταξιοδοτούμενους από το ΙΚΑ 
σύμφωνα με τις διατάξεις του Ν.Δ. 4277/62, ισχύει η σχετική 
απόφαση του Υπουργείου Οικονομικών «περί χορηγήσεως επιδό¬ 
ματος Πάσχα στους συνταξιούχους δημοσίους υπαλλήλους». 

γ) Το επίδομα αυτό απαλλάσσεται από κάθε κράτηση για το 
Δημόσιο και τρίτους, όπως και από κάθε κράτηση για οποιοδή- 
ποτε λογαριασμό Κοινωνικής Ασφάλισης, ασφαλιστικών εισφο¬ 
ρών, υποκειμένου μόνο κατά περίπτωση στο φόρο εισοδήματος 
και το ανάλογο χαρτόσημο, εκτός αν από ειδική διάταξη νόμου 
προβλέπεται απαλλαγή από αυτό. 

Το επίδομα αυτό παρέχεται εφόσον η οικονομική κατάσταση 
κάθε ΚΑΦ το επιτρέπει. Πάντως η μη χορήγηση ολοκλήρου ή μέ¬ 
ρους του επιδόματος είναι δυνατή μόνο με απόφαση της Διοικού- 
σης Επιτροπής κάθε ΚΑΦ που σύμφωνα με την παρ. 2 του άρ¬ 
θρου 1 του Ν.Δ. 4577/66 θα εγκριθεί από τον Υπουργό Εργα¬ 
σίας. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 22 Μαρτίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

Αριθ. 40061 (6) 

Επιδότηση μαθητών του ΚΕΤΕΚ Καλαμάτας, ειδικότητας Ηλε¬ 
κτροτεχνίτη Αυτοκινήτων, που απασχολούνται για πρακτική 
άσκηση στον Ιδιωτικό Τομέα και Ο.Τ.Α. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του Β.Δ. της 3/6.6.52 «Περί εκπαιδεύσεως μαθη¬ 
τών τεχνιτών». 

β) Τις διατάξεις του Ν.Δ. 212/69 «Περί οργανώσεως και διοική- 
σεως του Οργανισμού Απασχολήσεως Εργατικού Δυναμικού». 

γ) Τις διατάξεις του άρθρου 14 του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και ρύθμιση διαφό¬ 
ρων θεμάτων». 

δ) Τις διατάξεις του Ν. 1545/84 «Εθνικό Σύστημα Προστασίας από 
την Ανεργία και άλλες διατάξεις». 

ε) Την απόφασή μας 40161/21.7.87 (ΦΕΚ 432 τ.Β’/18.8.87) 
«Επιδότηση μαθητών των εκπαιδευτικών Μονάδων Μαθητείας του 
ΟΑΕΔ, που θα απασχοληθούν για πρακτική άσκηση στον Ιδιωτικό Το¬ 
μέα και Ο.Τ.Α.», όπως διορθώθηκε στο ΦΕΚ 514 τ.Β'/22.9.87. 

στ) Τη σχετική πρόταση του Δ.Σ. του ΟΑΕΔ (απόφαση 590/291/ 
1.3.88, έγγραφο 95366/10.3.88). 

ζ) Την απόφαση Υπουργού Εργασίας 96944/19.10.87 «Μεταβί¬ 
βαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα, Ειδικούς Γραμματείς, Προϊσταμένους Δ/ 
νσεων και Υπηρεσιών και Προϊσταμένους Τμημάτων», αποφασί¬ 
ζουμε: 

Συμπληρώνουμε την απόφασή μας 40161/21.7.87 «Επιδότηση 
μαθητών των Εκπαιδευτικών Μονάδων Μαθητείας του ΟΑΕΔ, που θα 
απασχοληθούν για πρακτική άσκηση στον Ιδιωτικό Τομέα και Ο.Τ.Α.», 
προσθέτοντας στην παράγραφο «2» δεύτερο εδάφιο, ως εξής: 

«Ειδικά για τους μαθητές του ΚΕΤΕΚ Καλαμάτας, ειδικότητας 
Ηλεκτροτεχνίτη Αυτοκινήτων, οι οποίοι ασκούνται πρακτικά σε επιχει¬ 
ρήσεις του Ιδιωτικού Τομέα και Ο.Τ.Α., το ύψος του ημερήσιου επιδό¬ 
ματος ορίζεται σε ποσοστό 40% του κατωτάτου ορίου του ημερομισθίου 
του ανειδικεύτου εργάτη που ισχύει την κάθε φορά. Η εφαρμογή της επι¬ 
δότησης αυτής θα έχει ισχύ από την 1η του επόμενου μήνα από τη δη¬ 
μοσίευση». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Μαρτίου 1988 
Με εντολή Υπουργού 
Ο Διευθυντής 
ΝΙΚ. ΦΩΤΕΙΝΟΣ 

-♦- 

Αριθ. ΔΙγ/4055 (7) 

Τροποποίηση της Δ1γ/26453/8.7.198ό (ΦΕΚ 609/23.9.1986 
τ.Β') αποφάσεως του Υπουργείου Υγείας, Πρόνοιας και Κοινωνικών 
Ασφαλίσεων. 

Η ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν. 687/1977. 

2. Την κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων 1358/ 
2.10.1987 (ΦΕΚ 535/5.10.1987 τ.Β’). 

3. Τη Δ 1γ/26453/8.7.1986 (ΦΕΚ 609/23.9.1986 τ.Β’) 
Υπουργική Απόφαση. 

4. Το Δ539/107 ί / ?27.1.1988 έγγραφο του Υπουργείου Οι¬ 
κονομικών - Δ/νσης Διοικητικού, αποφασίζουμε: 

1. Τροποποιούμε την ανωτέρω (3) σχετική απόφαση και διορί¬ 
ζουμε αναπληρωματικό μέλος του Εκτελεστικού Συμβουλίου της 
Ελληνικής Επιτροπής Συνεργασίας με τη ΓΓΝΙΟΕΓ τον Ιωάννη 
Τζίμα, υπάλληλο του Υπουργείου Οικονομικών με βαθμό Α’ του 
κλάδου ΠΕΙ Εφοριακών, σε αντικατάσταση του Χρ. Γαλλιώτου, 


που πέθανε. 

2. Κατά τα λοιπά ισχύει η ανωτέρω τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της Κυβερ-, 
νήσεως. 

Αθήνα, 17 Μαρτίου 1988 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 

- 4 - 

Αριθ. 2414/1.4.88 (8) 

Αύξηση κατά 5% των εφάπαξ παροχών του Ταμείου Προνοίας 
Αξιωματικών Εμπορικού Ναυτικού (ΤΠΑΕΝ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγρ. 2 του άρθρου 5 του Ν.Δ. 
3736/57 «Περί Ταμείου Προνοίας Αξ/κών Εμπορικού Ναυτι¬ 
κού». 

2. Την απόφαση του Δ.Σ. του ΤΠΑΕΝ της από 30.12.87 συ¬ 
νεδρίασής του. 

3. Τη γνώμη του Υπουργείου Εθνικής Οικονομίας (Δ/νση Τι¬ 
μών και Εισοδημάτων) που διατυπώθηκε με το Α. 1551/Δ. 100/ 
12.2.88 έγγραφό του. 

4. Την 2389/87 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 81 τ.Β’/13.2.87), αποφασί¬ 
ζουμε: 

1. Εγκρίνουμε την απόφαση που πήρε το Διοικητικό Συμβού¬ 
λιο του Ταμείου Προνοίας Αξ/κών Εμπορικού Ναυτικού 
(ΤΠΑΕΝ) στη συνεδρίασή του της 30.12.87 για αύξηση των 
εφάπαξ παροχών στους μετόχους του. 

2. Το ποσοστό αύξησης ορίζεται σύμφωνα και με το πιο πάνω 
έγγραφο του Υπουργείου Εθνικής Οικονομίας σε 5%. 

3. Η αύξηση αυτή χορηγείται σε όσους έλαβαν ή θα λάβουν σύ¬ 
νταξη ή εφάπαξ παροχή από το Ναυτικό Απομαχικό Ταμείο με 
απόφαση που φέρει ημερομηνία μεταγενέστερη της 
31.12.1987. 

Η απόφαση αυτή να κοινοποιηθεί για άμεση εκτέλεση και να 
δημοσιευθεί στην Εφημερίδα της Κυβερνήσεως. 

Πειραιάς, 23 Φεβρουάριου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΣΠΥΡ. ΚΑΛΟΥΔΗΣ ΕΥΑΓΓ. ΓΙΑΝΝΟΠΟΥΛΟΣ 

-♦- 

Αριθ. ΕΣ. 9647 (9) 

Τροποποίηση και προσαρμογή του Οργανισμού Εσωτερικής 

Υπηρεσίας του Δήμου Καλαμαριάς Νομού Θεσσαλονίκης στις 

διατάξεις του Ν. 1586/86. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2, 12και320του Ν. 1188/81, 
5 και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τις διατάξεις του Ν. 1735/1987. 

4. Τη σύμφωνη γνωμοδότηση του Υπηρεσιακού Συμβουλίου 
του άρθρου 14 του Ν. 1586/86 που διατυπώθηκε στο αριθ. 1/ 
1988 πρακτικό (θέμα 26ο). 

5. Τις αριθ. 421/87 και 79/88 αποφάσεις του Δημοτικού 
Συμβουλίου Καλαμαριάς, που αφορούν τροποποίηση και προσαρ¬ 
μογή του Οργανισμού Εσωτερικής Υπηρεσίας του Δήμου στις 
διατάξεις του Ν. 1586/86. 

6. Τις διατάξεις του άρθρου 153τουΔ.Κ.Κ. (Π.Δ. 76/85). 

7. Τις 53560/6.8.86, 75643/16.1.87, 27111/13.7.87 

και 4403/20.1.1988 εγκυκλίους του Υπουργείου Εσωτερικών, 
αποφασίζουμε: 

Εγκρίνουμε τις αριθ. 421/87 και 79/88 αποφάσεις του Δημ. 
Συμβουλίου Καλαμαριάς οι οποίες αφορούν τροποποίηση και 
προσαρμογή του Οργανισμού Εσωτερικής Υπηρεσίας του Δήμου, 
στις διατάξεις του Ν. 1586/86, όπως αναλυτικά ορίζονται σ’ αυ¬ 
τές ώστε η διάρθρωση και διαβάθμιση των υπηρεσιών του Δήμου 
να έχει ως εξής: 

ΔΙΑΡΘΡΩΣΗ ΥΠΗΡΕΣΙΩΝ: 

Α’ Δ/νση Διοικητικών και Οικονομικών Υπηρεσιών: 
α. Τμήμα Διοίκησης και Προσωπικού 
β. Τμήμα Δημοτικής Κατάστασης 
γ. Τμήμα Οικονομικού 

Β’ Δ/νση Τεχνικών - Υγειονομικών και Γεωπονικών Υπηρε¬ 
σιών 

α. Τμήμα Τεχνικό και Περιβάλλοντος 
β. Τμήμα Υγείας - Καθαριότητας - Ηλεκτροφωτισμού - Συ¬ 
ντήρησης 

Γ' Αυτοτελές Γραφείο Ειδικής Υπηρεσίας Δήμων 
ΔΙΑΡΘΡΩΣΗ ΘΕΣΕΩΝ: 

Α' ΕΙΔΙΚΕΣ ΘΕΣΕΙΣ (άρθρ. 241, 242, 245 Ν. 1188/81 
και άρθ. 67 Ν. 1416/84) 

α. Μία (1) θέση μετακλητού Γενικού Γραμματέα 
β. Μία (1) θέση μετακλητού Ιδιαίτερου Γραμματέα 
γ. Μία (1) θέση δικηγόρου 
δ. Μία (1) θέση Ειδικού Συνεργάτη 
Β' ΜΟΝΙΜΟ ΠΡΟΣΩΠΙΚΟ 

1. ΔΙΟΙΚΗΤΙΚΟ ΠΡΟΣΩΠΙΚΟ 
α. Κατηγορία ΠΕ 

Κλάδος ΠΕΙ Διοικητικού 
Πέντε (5) θέσεις με βαθμούς Γ-Α 
β. Κατηγορία ΔΕ 
- αα) Κλάδος ΔΕΙ Διοικητικού 
Είκοσι μία (21) θέσεις με βαθμούς Γ-Α 
ββ) Κλάδος ΔΕ2 Εποπτών Καθαριότητας 
Μία (1) θέση με βαθμούς Γ-Α 
γγ) Κλάδος ΔΕ 15 Εισπρακτόρων ΟΤΑ 
Δύο (2) θέσεις με βαθμούς Γ-Α 
γ. Κατηγορία ΥΕ 

αα) Κλάδος ΥΕ1 Κλητήρων - Θυρωρών - Γενικών Καθηκό¬ 
ντων 

Τέσσερις (4) θέσεις με βαθμούς Δ-Γ 
ββ) Κλάδος ΥΕ2 Επιστατών Καθαριότητας 
Πέντε (5) θέσεις με βαθμούς Δ-Γ 

2. ΤΕΧΝΙΚΟ ΠΡΟΣΩΠΙΚΟ 
α. Κατηγορία ΠΕ 

αα) Κλάδος ΠΕ3 Πολιτικών Μηχανικών 

Μία (1) θέση με βαθμούς Γ-Α 

ββ) Κλάδος ΠΕ4 Αρχιτεκτόνων 

Μία (1) θέση με βαθμούς Γ-Α 

γγ) Κλάδος ΠΕ5 Μηχανολόγων Μηχανικών 

Μία (1) θέση με βαθμούς Γ-Α 

δδ) Κλάδος ΠΕ6 Τοπογράφων Μηχανικών 

Μία (1) θέση με βαθμούς Γ-Α 

β. Κατηγορία ΤΕ 

αα) Κλάδος ΤΕ3 Τεχνολόγων Πολιτικών Μηχανικών 

Δύο (2) θέσεις με βαθμούς Γ-Α 

ββ) Κλάδος ΤΕ4 Τεχνολόγων - Μηχανολόγων 

Μία (1) θέση με βαθμούς Γ-Α 

γγ) Κλάδος ΤΕ19 Πληροφορικής 

Μία (1) θέση με βαθμούς Γ-Α 

γ. Κατηγορία ΔΕ 

αα) Κλάδος ΔΕ5 Δομικών Έργων 

Μία (1) θέση με βαθμούς Γ-Α 

ββ) Κλάδος ΔΕ6 Σχεδιαστών 

Μία (1) θέση με βαθμούς Γ-Α 

γγ) Κλάδος ΔΕ24 Ηλεκτρολόγων 

Δύο (2) θέσεις με βαθμούς Γ-Α 


δδ) Κλάδος ΔΕ26 Μηχανοτεχνιτών αυτοκινήτων 

Μία (1) θέση με βαθμούς Γ-Α 

εε) Κλάδος ΔΕ27 Ηλεκτροτεχνιτών αυτοκινήτων 

Μία (1) θέση με βαθμούς Γ-Α 

στ) Κλάδος ΔΕ28 Χειριστών Μηχανημάτων 

Δύο (2) θέσεις με βαθμούς Γ-Α 

ζζ) ΙΟ,άδος ΔΕ29 Οδηγών Αυτοκινήτων 

Είκοσι μία (21) θέσεις με βαθμούς Γ-Α 

ηη) Κλάδος ΔΕ30 Τεχνιτών 

Τέσσερις. (4) θέσεις με βαθμούς Γ-Α 

θθ) Κλάδος ΔΕ3 8 Προσωπικού Η/Υ 

Δύο (2) θέσεις με βαθμούς Γ-Α 

3. ΓΕΩΠΟΝΙΚΟ ΠΡΟΣΩΠΙΚΟ 
α. Κατηγορία ΠΕ 

Κλάδος ΠΕΙ4 Δασολόγων 
Μία (1) θέση με βαθμούς Γ-Α 
β. Κατηγορία ΔΕ 
Κλάδος ΔΕ35 Κηπουρών 
Τέσσερις (4) θέσεις με βαθμούς Γ-Α 

4. ΥΓΕΙΟΝΟΜΙΚΟ - ΓΕΩΠΟΝΙΚΟ ΠΡΟΣΩΠΙΚΟ 
Κατηγορία ΥΕ 

Κλάδος ΥΕ 16 Εργατών Γενικά 

- Τριάντα δύο (32) θέσεις Εργατών καθαριότητας με βαθμούς 
Δ-Γ 

- Είκοσι τρεις (23) θέσεις Εργατών Κήπων με βαθμούς Δ-Γ 

- Τρεις (3) θέσεις Εργατών Φυλάκων με βαθμούς Δ-Γ 

- Τρεις (3) θέσεις Καθαριστριών με βαθμούς Δ-Γ 

5. ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 
Κατηγορία ΔΕ 

Κλάδος ΔΕ23 Ειδικού Προσωπικού 
Πέντε (5) θέσεις με βαθμούς Γ-Α 
Γ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΠΟΥ ΚΑ- 
ΤΕΧΟΝΤΑΙ 

I. Βάσει του Ν. 1476/84 (άρθ. 2) 

1. Διοικητικό Προσωπικό 
Κατηγορία ΔΕ 
Κλάδος ΔΕΙ Διοικητικού 

Τρεις (3) θέσεις με βαθμούς Γ-Α 

2. Τεχνικό Προσωπικό, 
α. Κατηγορία ΠΕ 

αα) Κλάδος ΠΕ3 Πολιτικών Μηχανικών 

Μία (1) θέση με βαθμούς Γ-Α 

ββ) Κλάδος ΠΕ4 Αρχιτεκτόνων 

Δύο (2) θέσεις με βαθμούς Γ-Α 

γγ) Κλάδος ΠΕ6 Τοπογράφων Μηχανικών 

Τρεις (3) θέσεις με βαθμούς Γ-Α 

β. Κατηγορία ΤΕ 

Κλάδος ΤΕ3 Τεχνολόγων Πολιτικών Μηχανικών 

Μία (1) θέση με βαθμούς Γ-Α 

γ. Κατηγορία ΔΕ 

αα) Κλάδος ΔΕ5 Δομικών Έργων 

Δύο (2) θέσεις με βαθμούς Γ-Α 

ββ) Κλάδος ΔΕ24 Ηλεκτρολόγων 

Μία (1) θέση με βαθμούς Γ-Α 

γγ) Κλάδος ΔΕ28 Χειριστών Μηχανημάτων 

Δύο (2) θέσεις με βαθμούς Γ-Α 

3. Γεωπονικό Προσωπικό 
Κατηγορία ΠΕ» 

Κλάδος ΠΕ9 Γεωπόνων 

Μία (1) θέση με βαθμούς Γ-Α 

II. Βάσει Ν.Δ. 76/74 
Υγειονομικό προσωπικό 
Κατηγορία ΠΕ 
Κλάδος ΠΕ 15 Ιατρών 

Μία (1) θέση με βαθμούς Γ-Α 

III. Βάσει της αριθ. ΔΙΠΙΔ/Φ42/24/11440/31.12.1986 
Κοινής Υπουργικής απόφασης Υπουργών Προεδρίας της Κυβέρ¬ 
νησης, Εσωτερικών και Οικονομικών. 

1. Κατηγορία ΔΕ 

α. Κλάδος ΔΕ5 Εργοδηγών 
Μία (1) θέση με βαθμούς Γ-Α 
β. Κλάδος ΔΕ6 Σχεδιαστών 
Μία (1) θέση με βαθμούς Γ-Α 
γ. Κλάδος ΔΕ24 Ηλεκτρολόγων 
Δύο (2) θέσεις με βαθμούς Γ-Α 
δ. Κλάδος ΔΕ26 Μηχανοτεχνιτών 
Μία (1) θέση με βαθμούς Γ-Α 
ε. Κλάδος ΔΕ29 Οδηγών Αυτοκινήτων 
Δύο (2) θέσεις με βαθμούς Γ-Α 
στ. Κλάδος ΔΕ30 Τεχνιτών 
Πέντε (5) θέσεις με βαθμούς Γ-Α 

2. Κατηγορία ΤΕ 

Κλάδος ΤΕ 16 Εργατών Γενικά. 

- Επτά (7) θέσεις Φυλάκων-νυχτοφυλάκων με βαθμούς Δ-Γ 

- Επτά (7) θέσεις Εργατών Γενικά με βαθμούς Δ-Γ 

Δ' ΠΡΟΣΩΠΙΚΟ ΜΕ ΣΥΜΒΑΣΗ Ι.Δ. ΑΟΡΙΣΤΟΥ ΧΡΟ¬ 
ΝΟΥ 

1. Μερικής Απασχόλησης (άρθρα 258 Ν. 1188/81 και 23 
παρ. 35 Ν. 1735/87). 

Πέντε (5) θέσεις Καθαριστριών με 3ωρη απασχόληση. 

2. Προσωρινές Προσωποπαγείς θέσεις που κατέχονται: 
α. Βάσει του άρθ. 5 Ν. 1476/84 

- Δύο (2) θέσεις οδηγών Αυτοκινήτων 

- Τέσσερις (4) θέσεις Φυλάκων 

- Μία (1) θέση νυχτοφύλακα 

- Οκτώ (8) θέσεις Εργατών Κήπων-Δενδροστοιχιών 
. - Τριάντα επτά (37) θέσεις Εργατών Καθαριότητας. 

β. Βάσει της ΔΙΠΙΔ/Φ42/24/11440/31.12.1986 Κοινής 
Υπουργικής απόφασης των Υπουργών Προεδρίας Κυβερνήσεως, 
Εσωτερικών και Οικονομικών. 

- Τρεις (3) θέσεις Διοικητικών Υπαλλήλων με τυπικό προσόν 
απολυτήριο Λυκείου ή Εξαταξίου Γυμνασίου. 

Όλες οι ανωτέρω προσωρινές προσωποπαγείς θέσεις καταρ- 
γούνται όταν κενωθούν με οποιονδήποτε τρόπο. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ - ΤΜΗΜΑ¬ 
ΤΩΝ - ΑΝΕΞ. ΓΡΑΦΕΙΩΝ 

- Προϊστάμενος στη Δ/νση Διοικητικών και Οικονομικών 
Υπηρεσιών ορίζεται υπάλληλος της κατηγορίας ΠΕ Κλάδου 
ΠΕί Διοικητικού όπως ορίζεται στο άρθρ. 9 1586/86. 

- Προϊστάμενος στη δ/νση Τεχνικών-Υγειονομικών και Γεω¬ 
πονικών Υπηρεσιών ορίζεται υπάλληλος της κατηγορίας ΠΕ των 
κλάδων ΠΕ3 Πολιτικών Μηχανικών, ΠΕ4 Αρχιτεκτόνων, ΠΕ6 
Τοπογράφων Μηχανικών όπως ορίζεται στο άρθρ. 9 Ν. 1586/ 
86. 

- Προϊστάμενοι στα Τμήματα: α) Διοίκησης και Προσωπικού, 
β) Δημοτικής Κατάστασης, γ) Οικονομικού, ορίζονται υπάλληλοι 
των κατηγοριών ΠΕ ή ΔΕ των κλάδων ΠΕΙ Διοικητικού ή ΔΕΙ 
Διοικητικού, όπως ορίζεται στο άρθρ. 9 Ν. 1586/86. 

- Προϊστάμενος στο Τμήμα Τεχνικού και Περιβάλλοντος ορί¬ 
ζεται υπάλληλος των κατηγοριών ΠΕ ή ΤΕ, των κλάδων ΠΕ3 
Πολιτικών Μηχανικών, ΠΕ4 Αρχιτεκτόνων, ΠΕ6 Τοπογράφων 
Μηχανικών, ΤΕ3 Τεχνολόγων Πολιτικών Μηχανικών, όπως 
ορίζεται στο άρθρ. 9 Ν. 1586/86. 

- Προϊστάμενος στο Τμήμα Υγείας-Καθαριότητας-Ηλεκτρο- 
φωτισμού-Συντήρησης ορίζεται υπάλληλος της κατηγορίας ΤΕ 
κλάδων ΤΕ4 Τεχνολόγων Μηχανολόγων ή ΤΕ3 Τεχνολόγων 
Πολιτικών Μηχανικών, όπως ορίζεται στο άρθρ. 9 Ν. 1586/86. 

- Προϊστάμενος του Αυτοτελούς Γραφείου Ειδικής Υπηρεσίας 
ορίζεται υπάλληλος της κατηγορίας ΔΕ του κλάδου ΔΕ23 Ειδι¬ 
κού προσωπικού, όπως ορίζεται στο άρθρ. 9 Ν. 1586/86. 

- Τα τυπικά προσόντα διορισμού ορίζονται από τις εκάστοτε 
ισχύουσες διατάξεις. - 


Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 16 Μαρτίου 1988 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-*- 

Αριθ. 88 (10) 

Μεταβίβαση της αρμοδιότητας της ασφαλιστικής παρακολούθη¬ 
σης της κοινότητας Παναγιάς Ν. Γρεβενών από το τοπικό 
Υπ/μα ΙΚΑ Γρεβενών στο Παρ/μα ΙΚΑ Δεσκάτης. 

(ΣΥΝΕΔΡΙΑΣΗ Δ.Σ. ΙΚΑ 9/3.3.1988) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 

Αφού έλαβε υπόψη του: 

α) Τις διατάξεις των άρθρων 2, 3, 4 και 13 του Α.Ν. 1846/ 
51, όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, 
όπως έχουν αντικατασταθεί με το άρθρο 5 του Ν. 861/79. 

γ) Τις διατάξεις του άρθρου 3 του Κανονισμού Ασφάλισης του 
ΙΚΑ (ΑΥΕ 55575/1479/18.11.65, ΦΕΚ 816/7.12.65 τ.Β') 
δ) Την 99/Συν. 27/9.9.87 πρόταση της ΤΔΕ του Τοπικού 
Υποκ/τος ΙΚΑ Γρεβενών (έγγραφο Υποκ/τος 2584/3756/ 
10.12.87). 

ε) Την από 17.2.68 εισήγηση της Δ/νσης Ασφάλισης - Τμήμα 
Ασφ. Επαγγ. Κατηγοριών. 

στ) Τη σύμφωνη γνώμη των μελών με την εισήγηση της Υπη¬ 
ρεσίας, αποφασίζει ομόφωνα: 

1. Τη μεταβίβαση της αρμοδιότητας της ασφαλιστικής παρα¬ 
κολούθησης της Κοινότητας Παναγιάς του Νομού Γρεβενών, 
κατά τα διοικητικά όρια αυτής, από το Τοπικό Υποκ/μα ΙΚΑ 
Γρεβενών στο Παρ/μα ΙΚΑ Δεσκάτης. 

2. Η απόφαση αυτή ισχύει από την 1η του μεθεπόμενου μήνα 
εκείνου μέσα στον οποίο θα δημοσιευθεί στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Ο Υποδιοικητής-Αναπληρωτής 
Πρόεδρος Δ.Σ. 

ΚΥΡ. ΚΑΡΥΣΤΙΝΟΣ 

-♦- 

Αριθ. 89 (11) 

Ανακατάταξη σε ασφαλιστική κλάση μελών του Σωματείου Εφη¬ 
μεριδοπωλών Χανιών. 

(ΣΥΝΕΔΡΙΑΣΗ Δ.Σ. ΙΚΑ 9/3.3.1988) 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
Αφού έλαβε υπόψη του: 

α) Τις διατάξεις του άρθρου 4 του Ν.Δ. 3871/58. 
β) Την 410/Συν. 79/1.12.87 πρόταση της ΤΔΕ του Περ/ 
κού Υποκ/τος ΙΚΑ Χανιών (έγγραφο Υποκαταστήματος 
12528/3.12.87). 

γ) Την από 17.2.88 εισήγηση της Δ/νσης Ασφάλισης - Τμή¬ 
ματος Ασφάλισης Επαγγ. Κατηγοριών και τις απόψεις των με¬ 
λών του. 

δ) Τη σύμφωνη γνώμη των μελών με την εισήγηση της υπηρε¬ 
σίας, αποφασίζει ομόφωνα: 

Την ανακατάταξη των μελών του Σωματείου Εφημεριδοπω¬ 
λών Χανιών στην 14η ασφ/κή κλάση (ημέρες εργασίας στην 
ασφάλιση κατά μήνα 25), για τον από 1.1.88 και μετέπειτα 
χρόνο. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Ο Υποδιοικητής-Αναπληρωτής 
Πρόεδρος Δ.Σ. 

ΚΥΡ. ΚΑΡΥΣΤΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




